Diari Oficial de la Generalitat Valenciana


Sumari del DOGV 9393, del 28-07-2022 (2022/6993)

RESOLUCIÓ de 12 de juliol de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Víctor Manuel Ponsoda Díaz Madroñero a favor de la Generalitat. ABI 456/2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6993


Data del document
:   12-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de juliol de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Víctor Manuel Ponsoda Díaz Madroñero a favor de la Generalitat. ABI 456/2021. [2022/6993]  
Núm. d'expedient: ABI 456/2021.  
Causant: Víctor Manuel Ponsoda Díaz Madroñero.  
DNI: \*\*\*\*407\*\*.  
Lloc i data de la defunció: València, 19 de novembre de 2013.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement, pel Jutjat de Primera Instància núm. 17 de València, procediment d'execució hipotecària 1394/2012, de la defunció de Víctor Manuel Ponsoda Díaz Madroñero.  
Per no disposar de documentació, en aquesta administració, respecte del causant, aquesta és sol·licitada al jutjat el qual constata que mor el 19 de novembre de 2013, sense haver atorgat testament.  
Acreditat el seu empadronament a l'Ajuntament de València i com que no hi consten, en principi, més persones amb dret a heretar, amb data 21 de desembre de 2021 la directora general del Sector Públic i Patrimoni va dictar un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets del causant. Va ser objecte de publicació en el Diari Oficial de la Generalitat Valenciana el 20 de gener de 2022 i es va exposar en el tauler d'edictes de l'Ajuntament de València del 27 de desembre de 2021 al 28 de gener de 2022.  
Investigat el cabal relicte, el Jutjat de Primera Instància núm. 17 de València, procediment a dalt esmentat, comunica la subhasta del bé immoble titularitat del causant. Amb data 29 d'abril de 2022, dicta el Decret d'adjudicació núm. 282/2022, en què indica que no existeix sobrant de la subhasta.  
Per part seua, el Jutjat de Primera Instància núm. 1 de València comunica el procediment d'execució de títols no judicials 1982/2012.  
No s'han localitzat més béns de l'herència, integrada exclusivament per deutes.  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43.3 de la Llei 14/2003, de 10 d'abril, de patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, al no haver-se localitzat béns de l'herència; no és necessari un informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 12 de juliol de 2022.- La directora general del Sector Públic i Patrimoni: Isabel Castelló García.